(Version af 13. maj 2024)

Bekendtgørelse om ændring af bekendtgørelse om Startup Denmark-ordningen

**§ 1**

I bekendtgørelse nr. 969 af 15. juni 2022 om Startup Denmark-ordningen, som ændret ved bekendtgørelse nr. 364 af 22. marts 2023, foretages følgende ændringer:

**1.** *Indledningen* affattes således: »I medfør af § 9 a, stk. 31, i udlændingeloven, jf. lovbekendtgørelse nr. 1079 af 10. august 2023, og efter forhandling med udlændinge- og integrationsministeren fastsættes:«.

**2.** I § 1, stk. 1, indsættes efter »§ 9 a, stk. 2, nr. 10.«: »Dette gælder tilsvarende for udlandsdanskere, hvis familiemedlemmer ønsker at søge opholdstilladelse efter udlændingelovens § 9 m, stk. 2.«.

**3.** I *§ 1, stk. 3* ændres »udlændings opholdstilladelse« til: »opholdstilladelse efter udlændingelovens § 9 a, stk. 2, nr. 10, og § 9 m, stk. 1 og 2,«.

**4.** I *§ 2, nr. 2,* ændres »(tredjelandsstatsborger)« til: »(tredjelandsstatsborger) samt en dansk statsborger, der er etableret i udlandet (udlandsdansker).«.

**5.** I *§ 2, stk. 1,* indsættes efter nr. 5 som nyt nummer:

»6) Mindre handels-, import- og eksportvirksomhed eller -filial: En selvstændig erhvervsvirksomhed eller dansk filial af en udenlandsk selvstændig erhvervsvirksomhed, der beskæftiger sig med handel, import og eksport af varer og ydelser, med færre end 10 ansatte og en årlig omsætning eller balance på højst 2 millioner euro.«

**6.** I § 3, stk. 1, indsættes efter »udlænding«: »eller udlandsdansker« og »§ 9 a, stk. 2, nr. 10.« ændres til: »§ 9 a, stk. 2, nr. 10, eller § 9 m, stk. 2.«.

**§ 2**

*Stk. 1.* Bekendtgørelsen træder i kraft den 1. juli 2024.

Erhvervsministeriet, [dato]

Morten Bødskov

/Niels May Vibholt